

**GRADSKO VIJEĆE**

KLASA: 302-02/20-01/02

URBROJ: 2186-16-02/1-22-10 ***P R I J E D L O G***

Ludbreg, 12. kolovoza 2022. godine

Na temelju članka 5. stavka 2. točke 2. i članka 6. stavka 2. Zakona o unapređenju poduzetničke infrastrukture („Narodne Novine“ br. 93/13, 114/13, 41/14, 57/18 i 138/21), članka 35. Zakona o lokalnoj i područnoj (regionalnoj) samoupravi („Narodne Novine“ br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20) i članka 34. Statuta Grada Ludbrega („Službeni vjesnik Varaždinske županije“ br. 12/2021), Gradsko vijeće Grada Ludbrega na 12. sjednici održanoj 12. kolovoza 2022. godine, donosi

**O D L U K U**

**o izmjenama i dopunama**

**Odluke o osnivanju Poduzetničke zone Ludbreg - Istok**

Članak 1.

U Odluci o osnivanju Poduzetničke zone Ludbreg - Istok (“Službeni vjesnik Varaždinske županije” br. 49/2020) u članku 2., stavak 1. riječi i brojke “30ha 58a 60m2” zamjenjuju se riječima i brojkama **“30ha 74a 52m2”.**

U članku 2., stavak 1., alineja 1. brišu se riječi i brojke: **„čkbr. 2036/12“ i „čkbr. 2036/20“.**

U članku 2., stavak 1., alineja 2. mijenja se i glasi:

* **„od ukupne površine navedenog dijela zone, izgrađeno je 24ha 28a 18m² ili 78,97%, a u kojem posluje 26 poduzetnika. U vlasništvu poduzetnika je 25ha 11a 51m² ili 81,69%, dok ostalu infrastrukturu čini 3ha 85a 40m² ili 15,87%.“**

U članku 2., stavak 1., alineja 3. mijenja se i glasi:

* **„ neizgrađeni dio površine iznosi 6ha 46a 34m² ili 21,02%, od čega je u vlasništvu Grada Ludbrega 30a 97m² ili 4,79%, u vlasništvu poduzetnika 4ha 77a 19m² ili 73,83%, a u vlasništvu fizičkih osoba 1ha 46a 64m² ili 22,69%.“**

Članak 2.

Ova Odluka o izmjenama i dopunama stupa na snagu prvog dana od dana objave u “Službenom vjesniku Varaždinske županije“.

**Predsjednik Gradskog vijeća:**

**Darko Jagić**

**O B R A Z L O Ž E NJ E**

Sukladno članku 6. stavku 2., Zakona o unaprjeđenju poduzetničke infrastrukture („Narodne Novine“ broj 93/13, 114/13, 41/14, 57/18 i 138/21, u daljnjem tekstu Zakon) poduzetnička je zona definirana prostornim planom i odlukom o osnivanju, odnosno aktima koji sadrže sve zemljišne parcele u definiranom obuhvatu zone i čine jedinstvenu cjelinu.

U odnosu na usvojenu Odluku o osnivanju Poduzetničke zone Ludbreg - Istok od dana 17. srpnja 2020. godine, („Službeni vjesnik Varaždinske županije“ br. 49/2020), povećala se ukupna površina poduzetničke zone za 0,52% te sada iznosi **30 ha 74a 52m2.**

Prema predloženoj Odluci o izmjenama i dopunama nova ukupna površina zone iznosi **30ha 74a 52m2** od čega je:

* **izgrađena površina** 24ha 28a 18m2 ili 78,97% - povećala se izgrađena površina za 1,01% u odnosu na prijašnju Odluku
* **u vlasništvu poduzetnika** je 25ha 11a 51 m2 ili 81,69% - povećala se površina u vlasništvu poduzetnika za 0,64% u odnosu na prijašnju Odluku
* **neizgrađena površina** 6ha 46a 34m2 ili 21,02% - smanjila se neizgrađena površina za 1,29% u odnosu na prijašnju Odluku.

Također, iz prijašnje Odluke brišu se dvije čestice, čkbr. 2036/12 i čkbr. 2036/20 jer su se pripojile čestici čkbr. 2031/1 čija površina se povećala.

Promjene u Odluci su nastupile slijedom pripajanja čestica i prodaje zemljišta od strane poduzetnika dok se povećala izgrađena površina zbog izgradnje poduzetničke infrastrukture od strane poduzetnika.

Odluka se mijenja prema Naputku Ministarstva gospodarstva i održivog razvoja zbog upisa poduzetničke zone u Jedinstveni registar poduzetničke infrastrukture.

Upis u Jedinstveni registar poduzetničke infrastrukture je preduvjet za mogućnost konkuriranja i prijave na natječaje radi korištenja bespovratnih sredstava Ministarstva kojima se sufinancira razvoj infrastrukture u poduzetničkim zonama, kao i osnova za osnivanje novih Zona na područja grada Ludbrega.

Slijedom svega navedenog, a sukladno odredbama članka 37. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi prijedlog Odluke o izmjenama i dopunama Odluke o osnivanju Poduzetničke zone Ludbreg – Istok na raspravu i usvajanje Gradskom vijeću Grada Ludbrega